CELEX: C2004/300/70
Language: el
Date: 2004-12-04 00:00:00
Title: Υπόθεση C-442/04: Προσφυγή του Βασιλείου της Ισπανίας κατά του Συμβουλίου της Ευρωπαϊκής Ενώσεως, που ασκήθηκε στις 21 Οκτωβρίου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/36
            
         Προσφυγή του Βασιλείου της Ισπανίας κατά του Συμβουλίου της Ευρωπαϊκής Ενώσεως, που ασκήθηκε στις 21 Οκτωβρίου 2004
   (Υπόθεση C-442/04)
   (2004/C 300/70)
   Το Βασίλειο της Ισπανίας, εκπροσωπούμενο από τον Enrique Braquehais Conesa, Abogado del Estado, με τόπο επιδόσεων στο Λουξεμβούργο, άσκησε στις 21 Οκτωβρίου 2004 προσφυγή ενώπιον του Δικαστηρίου των Ευρωπαϊκών Κοινοτήτων κατά του Συμβουλίου της Ευρωπαϊκής Ενώσεως.
   Το προσφεύγον ζητεί από το Δικαστήριο:
   
               —
            
            
               να ακυρώσει τα άρθρα 1 έως 6 του κανονισμού (ΕΚ) 1415/2004 (1) του Συμβουλίου, της 19ης Ιουλίου 2004, για καθορισμό της μέγιστης ετήσιας αλιευτικής προσπάθειας για ορισμένες ζώνες και τύπους αλιείας, εφαρμοστικά των άρθρων 3 και 6 του κανονισμού (ΕΚ) 1954/2003 (2) του Συμβουλίου, της 4ης Νοεμβρίου 2003, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και πόρους της Κοινότητας, την τροποποίηση του κανονισμού (ΕΚ) αριθ. 2847/93 (3) και την κατάργηση των κανονισμών (ΕΚ) αριθ. 685/95 (4) και (ΕΚ) αριθ. 2027/95 (5) και
            
         
               —
            
            
               να καταδικάσει το καθού όργανο στα δικαστικά έξοδα.
            
         Λόγοι ακυρώσεως και κύρια επιχειρήματα:
   παραβίαση της αρχής της ίσης μεταχειρίσεως
   
               α)
            
            
               διότι ο προσβαλλόμενος με την παρούσα προσφυγή κανονισμός (ΕΚ) 1415/2004 εκδόθηκε προς εφαρμογήν του κανονισμού (ΕΚ) 1954/2003 και ειδικότερα των άρθρων του 3 και 6, που αφορούν τη μέγιστη ετήσια αλιευτική προσπάθεια για κάθε κράτος μέλος και για τις διάφορες ζώνες και τύπους αλιείας που προβλέπονται στις προαναφερθείσες διατάξεις, κανονισμού για την ακύρωση του οποίου έχει ασκηθεί προσφυγή από το Βασίλειο της Ισπανίας (υπόθεση C-36/04), στις οποίες λαμβάνονται υπόψη ως περίοδος αναφοράς τα έτη 1998 έως 2002, γεγονός το οποίο συνιστά δυσμενή διάκριση λόγω εθνικότητας εις βάρος του ισπανικού στόλου, δεδομένου ότι κατά τα εν λόγω έτη, δυνάμει των διατάξεων της Πράξεως Προσχωρήσεως του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες και των κανονισμών (ΕΚ) 685/95 και 2027/95, ο ισπανικός στόλος είχε περιορισμένη πρόσβαση στις ζώνες ICES Vb, VI, VII και VIII a, b, d και e,
            
         
               β)
            
            
               διότι ο καθορισμός ευαίσθητης ζώνης στον οποίον αναφέρεται το άρθρο 6 του κανονισμού (ΕΚ) 1954/2003, προς εφαρμογήν του οποίου εκδόθηκε ο προσβαλλόμενος κανονισμός (ΕΚ) 415/2004, εισάγει επίσης δυσμενή διάκριση για τον ισπανικό στόλο, λαμβανομένου υπόψη ότι η νέα ευαίσθητη ζώνη συμπίπτει εν μέρει με το λεγόμενο «Irish box» στο οποίο εφαρμόζονταν περιορισμοί εις βάρος του ισπανικού στόλου, δυνάμει της Πράξεως Προσχωρήσεως του Βασιλείου της Ισπανίας και της Πορτογαλικής Δημοκρατίας.
            
         Κατάχρηση εξουσίας:
   διότι η προστασία της ευαίσθητης ζώνης που διέπεται από το άρθρο 6 του κανονισμού (ΕΚ) 1954/2003 προς εφαρμογήν του οποίου εκδόθηκε ο προσβαλλόμενος κανονισμός (ΕΚ) 1415/2004 θα έπρεπε να επιτυγχάνεται διά της εφαρμογής των διαδικασιών που προβλέπονται από τον κανονισμό (ΕΚ) 850/1998, με τον οποίον καθιερώνονται τεχνικά μέτρα προστασίας των νεαρών θαλάσσιων οργανισμών και ο οποίος αφορά όλες τις περιοχές οι οποίες αποδεικνύεται επιστημονικώς ότι πληρούν τις προϋποθέσεις αυτές.
   
      (1)  ΕΕ L 258 της 5.8.2004, σ. 1.
   
      (2)  ΕΕ L 289 της 7.11.2003, σ. 1.
   
      (3)  EE L 261 της 20.10.1993, σ. 1.
   
      (4)  ΕΕ L 71 της 31.3.1995, σ. 5.
   
      (5)  ΕΕ L 199, της 24.8.1995, σ. 1.